Kan jeg handle i påsken?
Ja, butikkerne i ferieområderne ved Vesterhavet holder åbent i påsken, og det gælder uanset, om du holder ferie ved Blåvand, Vejers, Henne, Houstrup, Bjerregård, Hvide Sande eller Søndervig.
Holder du ferie i området ved Blåvand, kan det fx anbefales at tage på shoppetur i Esbjerg, som ligger cirka tre kvarters kørsel fra Blåvand. Her finder du Danmarks længste gågade med flere end 200 butikker.
Holder du ferie i området ved Søndervig, kan det varmt anbefales at tage på shoppetur i Ringkøbing, som er en gammel købstad med en utrolig charmerende midtby, der er præget af brolagte gader og gamle bygninger.